BODOLAND रादाब – बिजनी, 25 एप्रिल : कर’नानि नैथि दोहौजों चिरां जिल्लायाव पजिटिभ केसआ थांनाय शनिबारसिमाव सा 142 सिम जाहैबाय। जिल्ला खुंथाइनि रिपर्ट बादियै जिल्लानि इनफरमेसन पाब्लिक रिलेसनआ फ्रेस बिबुंसारनि गेजेरजों रोखा खालामना होदों। शनिबारखालि सा 15 सुबुंनि देहायाव पजिटिभ मोननायनि उनाव जिल्लायाव गासै सा 142 पजिटिभ केस मोननाय जादों। फोसावथाइयाव सा 89 एक्टिभ केसनि गेजेराव सा 38 आ‌ देहा फाहामसालियाव फाहामथाइ लागासिनो आरो सा 51 आ हम आइस’लसनाव दं। एरैहाय जिल्लानिनो सा 3 रोगिखौ गोजौ फाहामथाइनि थाखाय गुबुन फाहामसालियाव दैथाय हरनाय जाबाय आरो सा 8 खौ गोग्गो फाहामथाइ होनानै न’सिम हगार हरबाय। मख’नो गोनांदि, चिरां जिल्लायाव गासै सा 15096 सुबुंनि देहायाव RAT टेस्ट नायनाय जाबाय आरो सा 2639 खौ RT-PCR टेस्ट खालामनाय जाबाय होनना मिथिनो मोननाय जादों।